अश्विनी उपाध्याय
अश्विनी उपाध्याय (जन्म : 17 मार्च 1975 ) भारत के एक राजनेता और वकील हैं। वे वर्तमान में भारत के सर्वोच्च न्यायालय में वकील और भारतीय जनता पार्टी की दिल्ली इकाई के नेता हैं। 2011 में, उन्होंने अन्ना हजारे के भ्रष्टाचार विरोधी आंदोलन में शामिल होने के लिए अपनी नौकरी छोड़ दी और बाद में नवगठित आम आदमी पार्टी में शामिल हो गए, जिसके वे संस्थापक सदस्यों में से एक थे। वे जनहित याचिकाएँ दाखिल करने के लिये प्रसिद्ध हैं। उनकी अश्विनी लगभग 125 जनहित याचिकाएँ सर्वोच्च न्यायालय में और 25 जनहित याचिकाएँ दिल्ली उच्च न्यायालय में लंबित हैं। कई बार उनकी अर्जियां खारिज भी हुईं, लेकिन ज्यादातर अर्जियां ऐसी रही हैं, जिन पर सुप्रीम कोर्ट ने निर्देश जारी किए हैं।